“Mickey Mouse”-partye kan nie die land bou nieCyril Ramaphosa Cyril Ramaphosa, adjunkpresident van die ANC, het Sondag in Pretoria gesê jong politieke partye het nie die kapasiteit om die administrasie van die land te bestuur nie. “Ons prestasies die afgelope 20 jaar bied ŉ stewige basis waarop ons ŉ beter Suid-Afrika vir elkeen kan bou,” het hy aan ondersteuners gesê tydens die bekendstelling van die party se provinsiale manifes. “Ons prestasie demonstreer dat die ANC die enigste organisasie is wat die vermoë, ondervinding en toewyding het om die voortgesette struggle te lei om ŉ beter lewe vir almal te verseker. Ons het die ondervinding, ons is nie mafikizolo (nuwelinge) nie.” Ramaphosa het ŉ beroep gedoen op die skare om die nuwe, onervare politieke partye, te vermy. “Ons weet hulle het nie die ervaring, vermoë of kapasiteit om die land beter te bestuur nie. Slegs die ANC moet teruggaan na die Uniegebou om die land te bou; nie al hierdie ander ‘Mickey Mouse’-partye nie.”